भिवानी (सच कहूँ न्यूज)। शहर के बीचोंबीच एक ऐसा अजब गजब सरकारी स्कूल भी है, जो अपनी ही विशेषताओं के लिए सुर्खियों में आ गया। जी हां अन्य सरकारी स्कूलों के लिए नसीहत के तौर पर हरियाणा मौलिक शिक्षा निदेशालय ने मॉडल स्कूल और मॉडल संस्कृति स्कूल विकसित किए थे, ताकि इन स्कूलों में बच्चों को वे सभी ढांचागत सुविधाएं मुहैया कराई जा सके, जो आम तौर पर सामान्य सरकारी स्कूलों में नहीं होती, मगर यहां तो सौ साल से अधिक पुराने खंडहर भवन (Hundred-Year-Old ruins building) में ही मॉडल राजकीय प्राथमिक पाठशाला कई वर्षों से चल रही है।